ΛΟΓΙΣΤΙΚΗ ΚΟΣΤΟΥΣ ΜΑΘΗΜΑ 6Ο
    Εφόσον έχουμε κατανοήσει το πρότυπο και το πραγματικό κόστος, πάμε να κάνουμε μια μεγαλύτερη ανάλυση στις αποκλίσεις και στα είδη αποκλίσεων. Αυτό που πρέπει να θυμόμαστε είναι ότι το πρότυπο κόστος δηλώνει το πιο «πρέπει να είναι» το κόστος βάση των αρχικών υπολογισμών μας και το πραγματικό κόστος δηλώνει το πιο «πραγματοποιήθηκε τελικώς».

 Απόκλιση Απόδοσης Υλικού
Υπολογίζεται εάν συγκρίνουμε την Πρότυπη Ποσότητα που θα είχε χρησιμοποιηθεί για την παραγωγή που πραγματοποιήθηκε με την Πραγματική Αναλωθείσα Ποσότητα. 

 Απόκλιση Τιμής Υλικού
Υπολογίζεται εάν συγκρίνουμε την Πρότυπη Τιμή Μονάδος με την Πραγματική Τιμή Μονάδος για την ποσότητα που πραγματικά χρησιμοποιήθηκε στην παραγωγή του προϊόντος.

Αποκλίσεις Άμεσης Εργασίας
Το κόστος της άμεσης εργασίας εξαρτάται από τις πραγματικές ώρες άμεσης εργασίας που αναλώθηκαν και από την πραγματική αμοιβή των εργαζομένων άμεσα στην παραγωγή των ή του προϊόντος.

Απόκλιση Τιμής Άμεσης Εργασίας
Υπολογίζεται εάν συγκρίνουμε την Πρότυπη Αμοιβή με την Πραγματική Αμοιβή για τον πραγματικό χρόνο που χρησιμοποιήθηκε στην παραγωγή των ή του προϊόντος


Απόκλιση Αποδοτικότητας
Υπολογίζεται εάν συγκρίνουμε τον Πρότυπο Χρόνο που θα είχε χρησιμοποιηθεί για την παραγωγή που πραγματοποιήθηκε με τον Πραγματικό Χρόνο που χρησιμοποιήθηκε. 

 Απόκλιση Τιμής
Η απόκλιση αυτή υπολογίζεται ως η διαφορά μεταξύ των Προϋπολογισθέντων Μεταβλητών Εξόδων για την Πραγματοποιηθείσα Παραγωγή και των Πραγματοποιηθέντων Μεταβλητών Εξόδων

ΠΑΡΑΔΕΙΓΜΑ ΑΠΟΚΛΙΣΕΩΝ:
Άσκηση 
Για την παραγωγή μιας μονάδας προϊόντος απαιτούνται 100 Γραμμάρια πρώτης ύλης με πρότυπη τιμή ανά γραμμάριο 2,00 €. Η ποσότητα των πρώτων υλών που αναλώθηκε τελικά ήταν 98 γραμμάρια με τιμή αγοράς 2,50 € /γραμμάριο.
 Να βρεθούν οι αποκλίσεις (θετικές ή αρνητικές):
α. της ποσότητας 
β. της τιμής
γ. της συνολικής απόκλισης

	Πρότυπα  
	Πρότυπο κόστος
	πραγματικό κόστος 
	αποκλίσεις

	Α΄ ύλες
	100 γραμμάρια 
	98 γραμμάρια
	+2 γραμμάρια 

	 
	 
	 
	 

	τιμή αγοράς/ γραμμάριο
	2,00 ευρώ
	2,50 ευρώ
	-0,5 ευρώ

	 
	 
	 
	 



α) Άρα πρότυπη ποσότητα 100 gr - πραγματική 98gr έχουμε θετική (ευνοϊκή) απόκλιση 2 gr
β) Πρότυπη τιμή κτήσεως 2,00 €/gr - πραγματική τιμή κτήσεως 2,50 €/gr, άρα έχουμε αρνητική απόκλιση από την πρότυπη τιμή 0,50 €/gr

γ) Πρότυπη ποσότητα  χ  Πρότυπη τιμή  = 100 gr *  2,00 €/gr= 200,00 ευρώ.       
Αναλωθείσα ποσότητα χ  πραγματική τιμή = 98 gr  *  2,50 €/ gr = 245,00 ευρώ
 άρα έχουμε αρνητική πραγματοποιηθείσα συνολική απόκλιση από την πρότυπη 200,00 – 245,00= 45,00 ευρώ.




Εβδομαδιαία άσκηση: να πάτε στις ερωτήσεις του ΕΟΠΠΕΠ και να λύσετε την 206 Β
206) Για την παραγωγή μιας μονάδας προϊόντος απαιτούνται 50 χιλιόγραμμα πρώτης ύλης με πρότυπη τιμή ανά χιλιόγραμμο 20,00 €. Η ποσότητα των πρώτων υλών που αναλώθηκε ήταν 48 χιλιόγραμμα με τιμή κτήσεως 20,50 € / χιλιόγραμμο. Να βρεθούν οι αποκλίσεις (θετικές ή αρνητικές): α) της ποσότητας ή απόδοσης β), της τιμής γ), της συνολικής απόκλισης.







